РАЙОННА ИЗБИРАТЕЛНА КОМИСИЯ

БЛАГОЕВГРАД

П Р О Т О К О Л № 29 / 16.11.2016г.

ИЗБОРИ ЗА ПРЕЗИДЕНТ И ВИЦЕПРЕЗИДЕНТ НА РЕПУБЛИКАТА И НАЦИОНАЛЕН РЕФЕРЕНДУМ

На 16 ноември 2016 г. от 18:00 часа се проведе заседание на Районната избирателна комисия Благоевград, при следния Д н е в е н р е д:

1.Доклад относно предадени материали от СИк на РИК и от РИК на ЦИК.

2.Доклад по постъпили преписки от прокуратури

3.Доклад по график за обучения

4.Доклади по писма

5.Разни

ПРИСЪСТВАХА:

Мартин Бусаров, Йордан Симонски, Елена Панчева, Йорданка Борисова, Изабела Божилова, Мартин Лалев, Мехмед Вакльов, Биляна Петачка, Вили Балев , Милена Велкова

ОТСЪСТВАХА: Маргарита Тодорова, Димитър Колев, ,Илия Милев, Юрфан Делиев, Емил Дерменджиев,Янко Иванов

 Заседанието бе открито в 18.00 ч. и председателствано от Мартин Бусаров - председател на комисията.

Мартин Бусаров:

Скъпи колеги, откривам заседанието на Районната избирателна комисия – Благоевград.

Запознати сте с проекта за дневен ред , който надлежно бе обявен на страницата на РИК преди заседанието. Ако някой има нещо да добави, моля, ако не , предлагам ви и да добавим към дневния ни ред и точка жалби и сигнали.

Колеги, който е съгласен с предложения дневен ред , моля да гласува.

Гласували 13 членове, от които» ЗА» 10 , » ПРОТИВ» няма.

Дневният ред е приет.

М.Бусаров:

Докладвам ви за предаването на материалите от СИК на РИК – става дума за секционните протоколи, езкемпляр за нас. Същите са пълен комплетк, 570 за ПВР и 570 за НР от гласуването на 06.11.2016г.

При предаване в ЦИК на екземплярите за ЦИК за първия тур имахме констатирани няколко забележки – липсваха подписи на някои членове от СИК по протоколите.

За втория тур на 13.11.2016г. имаме 570 протокола ПВР. Няма липсващи протоколи.

При предаването на ЦИК, нямаме констатации за забележки. Справихме се отлично, колеги.

Предстои да си подредим протоколите във вид, годен за предаване и архивиране. Ще помоля да се запишете дежурни за дните до края на мандата на РИК – 27.11.2016г. нека да сме прецизни до край.

Следва да комплектоваме по отделно и по видове протоколите за всяка община.

**По втора точка**:

М.Бусаров: Колеги , предлагам на Вашето внимание преписки постъпили в РИК, с подател районни прокуратури.

По ред на входирането им:

Преписка от РП-Благоевград.

Става дума за лицето Валери Боюклийски, подал е жалба на тел.112, че е бил удрян от друго лице.

С постановление е отказано да се образува досъдебно производство. Препратена е преписката до нас.Следва да преценим дали има извършено административно нарушение на норми на ИК, що се отнася до условията за гласуване на лица със затруднения в придвижването и зрението.

Посочено е в преписката, че лицето Боюклийски е гласувало, след оказана помощ от страна на кмет на населено място – Крупник.

Колеги, мнения?Няма. Аз имам предложение за протоколно решение.

Предлагам да изпратим писмо до РП Благоевград, с което да информираме , че според РИК няма данни за извършено административно нарушение. Да посочим наше решение , с което сме определили кои секции ще са със специално предназначение – за избирателите с увреждания на опорно-двигателния аппарат и зрението. Това наше решение посочва в кои секции е осигурен достъп и условия за гласуване на именно тези лица.

Да посочим и номера на заповед на кмета на Симитли, с която е определил секциите и телефон за връзка и помощ.

Да посочим , че по сигнал на същото лице, Боюклийски, сме провели разговор с общинска администрация Симитли и сме предали заявка за помощ , за автомобил с рампа, за да бъде извозен до Симитли и да гласува, при желание от негова страна.

Напомням , че Боюклийски е гласувал , след оказана помощ от кмет на населено място Крупник.

Колеги съгласни ли сте с тази наша позиция, смятам че сме единодушни, че няма данни за административно нарушение, и не следва да ангажираме на някого административна отговорност.

От залата: наистина няма данни за административно нарушение.

И.Симонски: колеги да приемем това протоколно решение, и да натоварим председателя и секретаря да изготвят и подпишат писмото до РП-Благоевград.

М.Бусаров:

Колеги , гласуваме протоколно решение със текст, който посочих преди малко.

Единодушно бе прието протоколно решение от 16.11.2016г.

М.Бусаров:

Колеги докладвам ви за сведение и преписка от РП Петрич.

Сигнала не е идвал при нас, става дума за сигнал за агитация и заплахи. Отново има отказ за образуване на досъдебно производство. Преписката ни е пратена за сведение.

По точка трета:

Колеги, докладвам преписка от ЦИК, препратена по компетентност.

Става дума за писмо до ЦИК от госпожа Иванова. В него тя дава информация, че на 06 и на 13.11.2016г. в община Якоруда в състава на СИК 02 е имало лице, което е общински съветник.

Приложени са две копия на секционен протокол.

Копие на извадка с име на общинските съветници в община Якоруда.

Доколкото разбирам, според госпожата подала сигнала в ЦИК, следва да се произнесем , според нея с решение.

В сигнала не се иска произнасяне, само се съдържа информация.

Йордан Симонски :

Колеги, нека проверим дали имаме жалба за съветник в Якоруда.

\*след извършена проверка се установи, че няма подадена жалба , за втори тур, с която да се иска произнасяне на РИК , и евентуално освобождаване от състав на СИК в Якоруда.

М.Бусаров:

Колеги, нямаме жалби, с които да се иска от рик да се произнесе съгласно чл.72,ал.1,т.5 от ИК – да освободим член на някоя СИК.

Е.Панчева:

Въпреки това, аз мисля, че няма пречка член на СИК на е общински съветник.

Б.Петачка:

Действително, според мен общинския съветник не попада в ограниченията на ИК, чл.66.

М.лалев: колеги, все пак да пратим писмо, да обясним нашата позиция на госпожата подател на имейла.

М.Бусаров:

Колеги, да вземем протоколно решение, с което да представим нашата позиция на госпожа Иванова.

Текста да е :

Посочваме кое наше решение е произнесено за назначаване на СИК в ЯКоруда. Че е влезнало в сила.

Посочваме , че сме правили смени в СИК, и отново всички решения са влезли в сила.

Посочваме решение на ЦИК за назначаване на СИК , както и частта от решението , относно несъвместимостта.

Посочваме разпоредбите на ИК - как се назначават СИК, какви са ограниченията по чл. 66 ИК.

Посочваме, че според РИК позицията на общински съветник не е сред изброените изчерпателно в чл.66 ИК и в решение на ЦИК.

Колеги гласуваме протоколно решение.

Единодушно се прие протоколно решение от 16.11.2016г.

**По точка четвърта**: доклади по писма

М.Бусаров: Колеги, по точна доклад на писма, ще ви запозная с входящата кореспонденция.

\*Изчете се входящия регистър и заведените документи.

**По точка пета**: Разни

Бяха обсъдени организационни въпроси.

Заседанието приключи в 18:40ч.

Председател:подпис / Мартин Бусаров /

Секретар:подпис / Мехмед Вакльов /